Szám: 1-9/2014. 11. sz. napirendi pont

**E l ő t e r j e s z t é s**

**Zalaszentgrót Város Önkormányzat Képviselő-testületének**

**2014. szeptember 11-i rendes ülésére**

**Tárgy:** Szavazatszámláló Bizottsági tagok megválasztása

**Tisztelt Képviselő-testület!**

Magyarország Alaptörvényének 35. cikk (2) bekezdése alapján „*a helyi önkormányzati képviselők és polgármesterek általános választását a helyi önkormányzati képviselők és polgármesterek előző általános választását követő ötödik év október hónapjában kell megtartani.*”, amelynek időpontját az Alaptörvény 9. cikk (3) bekezdés e) pontja alapján a köztársasági elnök tűzi ki.

Áder János Köztársasági Elnök az Alaptörvényben kapott felhatalmazás alapján a helyi önkormányzati képviselők és polgármesterek 2014. évi általános választásának időpontját a 2014. július 23. napján meghozott államfői határozatával 2014. október 12. napjára tűzte ki.

A választási eljárásról szóló 2013. évi XXXVI. törvény (a továbbiakban: Ve.) 24. § (1) bekezdése szerint Zalaszentgróton, mint több szavazókörrel rendelkező településen a 10 szavazókörben működő szavazatszámláló bizottságokba, továbbá a települési nemzetiségi önkormányzati választásokonműködő szavazatszámláló bizottságba Zalaszentgrót Város Önkormányzatának Képviselő-testülete a 19/2014. (III. 05.) számú határozatával 3-3 tagot és 2-2 póttagot választott.

A választási bizottság választott tagjának megbízása a következő általános választásra megválasztott választási bizottság alakuló üléséig tart. Ezt megelőzően is megszűnik a választási bizottság választott tagjának megbízatása:

a) ha a megbízatás Ve. [17. §](http://www.opten.hu/loadpage.php?dest=OISZ&twhich=225672&srcid=ol8885&tvalid=2014.7.24.#sid51456)-ában foglalt feltételei – a településen lakcímmel rendelkezik, szerepel a központi névjegyzékben, a választáson jelöltként indulhat – megszűntek,

b) a Ve. [18. §](http://www.opten.hu/loadpage.php?dest=OISZ&twhich=225672&srcid=ol8885&tvalid=2014.7.24.#sid56064)-a szerinti összeférhetetlenség esetén,

c) lemondással, valamint

d) a tag halálával.

A fent hivatkozott képviselő-testületi határozat meghozatala óta eltelt időben **egy választott tag és több póttag megbízatása szűnt meg összeférhetetlenség okán, illetőleg lemondással.** Következésképpen

* az 1. számú szavazókörben póttagsági tisztséget betöltő Takács Zsófia (8790 Zalaszentgrót, Városmajor u. 50. szám alatti lakos),
* a 3. számú szavazókörben az eddigi póttagsági tisztséget betöltő Banics Józsefné (8790 Zalaszentgrót, Várrét u. 11. szám alatti lakos) - aki az eddigi tagsági tisztséget betöltő, lemondási jogával élő Pácsonyi Ildikó (8790 Zalaszentgrót, Bethlen Gábor u. 39. szám alatti lakos) helyébe lép -,
* az 5. számú szavazókörben póttagsági tisztséget betöltő Gáspár Zoltán Istvánné (8790 Zalaszentgrót, Virág u. 9. szám alatti lakos),
* a 7. számú szavazókörben póttagsági tisztséget betöltő Medvéssyné Somogyi Annamária (8790 Zalaszentgrót, Rózsa u. 1/A. szám alatti lakos), valamint
* a 8. számú szavazókörben póttagsági tisztséget betöltő Vasáros Miklós (8795 Zalaszentgrót, Csáfordi u. 55. szám alatti lakos)

helyett **új póttagok megválasztása szükséges a T. Képviselő-testület részéről.**

A szavazatszámláló bizottsági póttagok személyére a helyi választási iroda vezetője, azaz a jegyző tesz indítványt. A Ve. 17. § -ában foglaltak szerint a szavazatszámláló bizottságnak csak az adott településen lakcímmel rendelkező, a központi névjegyzékben szereplő választópolgár lehet tagja, aki a választáson jelöltként indulhat.

A szavazatszámláló bizottsági póttagok személyére vonatkozó indítványtétel kapcsán figyelembe vételre került a Ve. összeférhetetlenségi szabályokat tartalmazó 18. §-a, miszerint a választási bizottságnak nem lehet tagja a köztársasági elnök, a háznagy, képviselő, alpolgármester, jegyző, másik választási bizottság tagja, választási iroda tagja, a Magyar Honvédséggel szolgálati jogviszonyban álló személy, jelölt, párt tagja, a választókerületben jelöltet állító jelölő szervezet tagja, a választókerületben induló jelölt hozzátartozója, a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével, állami vezető.

Felhívom a T. Képviselő-testület figyelmét, hogy a Ve. 25. §-a szerint **a választási bizottság póttagjaira tett indítványhoz módosító javaslat nem nyújtható be, megválasztásukról egy szavazással dönt a Képviselő-testület.**

A szavazatszámláló bizottság nem csupán választott, hanem megbízott tagokból is áll, akiket a választókerületben jelöltet állító jelölő szervezetek, valamint független jelöltek bíznak meg. A szavazatszámláló bizottságba két-két tag bízható meg. A választókerületben jelöltet állító jelölő szervezetek, valamint független jelöltek 2014. szeptember 26. napjáig élhetnek a választási bizottság megbízott tagjaira vonatkozó bejelentési jogukkal. A bizottságok megbízott tagjainak megbízatása a választás végleges eredményének jogerőssé válásáig tart.

Kérem a T. Képviselő-testületet, hogy a határozati javaslatban feltüntetett szavazókörökbe az ott megjelölt választópolgárokat a szavazatszámláló bizottság póttagjainak válassza meg.

**Határozati javaslat**:

Zalaszentgrót Város Önkormányzatának Képviselő-testülete a 19/2014. (III. 05.) számú határozatát az alábbiak szerint módosítja.

Zalaszentgrót Város Önkormányzatának Képviselő-testülete a választási eljárásról szóló 2013. évi XXXVI. törvény 24. § (1) bekezdésében foglaltak alapján a zalaszentgróti l. számú szavazókörben működő szavazatszámláló bizottság póttagjának Takács Zsófia (8790 Zalaszentgrót, Városmajor u. 50. szám alatti lakos) helyett Nyírő Tibornét (8790 Zalaszentgrót, Bocskai u. 23. szám alatti lakost), a zalaszentgróti 3. számú szavazókörben működő szavazatszámláló bizottság póttagjának Banics Józsefné (8790 Zalaszentgrót, Várrét u. 11. szám alatti lakos) helyett Kovácsné Fekete Editet (8790 Zalaszentgrót, Batthyány Lajos u. 26. szám alatti lakost), a zalaszentgróti 5. számú szavazókörben működő szavazatszámláló bizottság póttagjának Gáspár Zoltán Istvánné (8790 Zalaszentgrót, Virág u. 9. szám alatti lakos) helyett Bődi Eszter Júliát (8790 Zalaszentgrót, Móricz Zsigmond u. 5. szám alatti lakost), a zalaszentgróti 7. számú szavazókörben működő szavazatszámláló bizottság póttagjának Medvéssyné Somogyi Annamária (8790 Zalaszentgrót, Rózsa u. 1/A. szám alatti lakos) helyett Kovács László Istvánnét (8790 Zalaszentgrót, Akácfa utca 39. szám alatti lakost), a zalaszentgróti 8. számú szavazókörben működő szavazatszámláló bizottság póttagjának Vasáros Miklós (8795 Zalaszentgrót, Csáfordi u. 55. szám alatti lakos) helyettFrekkné Géri Magdolnát (8790 Zalaszentgrót, Alsóhegy u. 11. szám alatti lakost) választja meg.

Felkéri a jegyzőt, hogy a szavazatszámláló bizottságokba megválasztott személyek részére a megbízólevelet adja ki és biztosítsa, hogy a választási eljárásról szóló 2013. évi XXXVI. törvényben előírt esküt vagy fogadalmat legkésőbb a szavazást megelőző második napon belül a polgármester előtt letegyék.

**Felelős**: Baracskai József polgármester

Dr. Simon Beáta jegyző

**Határidő:** 2014. október 10.

Zalaszentgrót, 2014. szeptember 5.

**Dr. Simon Beáta**

jegyző

A határozati javaslat a törvényességi előírásoknak megfelel.

Dr. Simon Beáta

jegyző